แบงก์โน้ตส์
ด้วยใจน้ำท่วมใหญ่ครั้งนี้ต้องยกนิ้วให้แบงก์ไทยพาณิชย์
25 ต.ค. 2554

ด้วยใจน้ำท่วมใหญ่ครั้งนี้ต้องยกนิ้วให้แบงก์ไทยพาณิชย์ 
ใครที่อยู่ในพื้นที่น้ำท่วมอย่างน้อยอุ่นใจได้ว่าสาขาที่มีอยู่เยอะที่สุดของค่ายสีม่วง อย่างน้อยก็ไม่ปิดหนีหายเผ่นกระเจิงไปก่อนลูกค้า
ขนาดสาขาในถนนเลียบคลอง 3 รังสิตนครนายก จ.ปทุมธานี ไต่ระดับขึ้นสู่พื้นถนน ค่ายใบโพธิ์ก็เป็นแบงก์เดียวที่ยังเปิดสาขา พนักงานทำงานกันแข็งขัน เป็นแบงก์เดียวที่ใส่เงินในตู้เอทีเอ็มจนเต็ม ใครผ่านจะเห็นลูกค้าเฮโลไปต่อแถวยืนกด ขณะที่แบงก์อื่นขนาดตั้งอยู่ในห้างบิ๊กซีคลอง 3 ข้างๆ กันห่างน้ำอีกไกลแต่เปิดตูดแน่บ ทิ้งลูกค้าไปนานแล้ว
งานนี้เป็นประกาศิตจาก “คุณเคซีกรรณิกา ชลิตอาภรณ์” กรรมการผู้จัดการใหญ่ ที่สั่งให้พนักงานจนนาทีสุดท้าย เอทีเอ็มต้องเงินเต็มตลอด แบงก์ช่วยลูกค้าเต็มที่หากไม่เห็นกับตาจะไม่ซึ้งใจแทนคนน้ำท่วมขนาดนี้
ที่สำคัญเอ็มดีหญิงแกร่งยังสั่งให้ฝ่ายการเงินโอนเงินเดือนให้กับพนักงานแบงก์ก่อน เพราะรู้ว่าต้องใช้เงินซื้อของกินของใช้ทุกบ้านต้องใช้เงินเยอะ
ได้ใจทั้งพนักงาน ได้ใจทั้งลูกค้า เห็นมั้ยมีผู้บริหารหญิงก็จะละเอียดอ่อน เข้าอกเข้าใจเรื่องเงินทอง อย่างนี้ต้องขอบคุณแทนผู้ประสบภัยทุกคน